

Татарстан Республикасы Түбән Кама муниципаль районы Башкарма комитетының 2022 елның 10 октябрендәге 700 номерлы «Татарстан Республикасы Түбән Кама муниципаль районының гомуми белем бирү оешмаларында белем алучы балалары булган, Россия Федерациясе Кораллы Көчләренә өлешчә мобилизацияләү буенча хәрби хезмәткә чакырылган гражданнарга социаль ярдәм күрсәтү чаралары турында» карарына үзгәрешләр кертү хакында

«Россия Федерациясе Кораллы Көчләренә мобилизацияләү буенча хәрби хезмәткә чакырылган Россия Федерациясе гражданнары гаиләләренә ярдәм итүнең өстәмә чаралары турында» 2022 елның 20 октябрендәге 1122 номерлы Татарстан Республикасы Министрлар Кабинеты карарына үзгәрешләр кертү турында» 2022 елның 14 ноябрендәге 1213 номерлы Татарстан Республикасы Министрлар Кабинеты карарының 3 пунктына таянып, Түбән Кама муниципаль районы территориясендә мобилизацияләнүчеләр гаиләләренә ярдәм күрсәтү буенча 2022 елның 7 ноябрендәге Оператив штабның эшче утырышы беркетмәсенең 3 пункты нигезендә, махсус хәрби операциядә катнашучы һәм төп гомуми белем бирү программаларын һәм балалар өчен өстәмә белем бирү программаларын гамәлгә ашыручы Татарстан Республикасы Түбән Кама муниципаль районы гомуми белем бирү оешмаларында белем алучы балалары булган гражданнар гаиләләренә өстәмә социаль ярдәм күрсәтү чараларын күрсәтү максатларында, Түбән Кама муниципаль районы Башкарма комитеты карар бирә:

1. Татарстан Республикасы Түбән Кама муниципаль районы Башкарма комитетының 2022 елның 10 октябрендәге 700 номерлы «Татарстан Республикасы Түбән Кама муниципаль районының гомуми белем бирү оешмаларында белем алучы балалары булган, Россия Федерациясе Кораллы Көчләренә өлешчә мобилизацияләү буенча хәрби хезмәткә чакырылган гражданнарга социаль ярдәм күрсәтү чаралары турында» карарына түбәндәге үзгәрешләр кертергә:

Карарның исемен түбәндәге редакциядә бәян итәргә:

«Татарстан Республикасы Түбән Кама муниципаль районының гомуми белем бирү оешмаларында белем алучы балалары булган, махсус хәрби операциядә катнашучы гражданнарга социаль ярдәм күрсәтү чаралары турында»;

1 пунктның беренче абзацын түбәндәге редакциядә бәян итәргә:

«1. Россия Федерациясе Президентының «Россия Федерациясендә өлешчә мобилизацияләү игълан итү турында» 2022 елның 21 сентябрендәге 647 номерлы Указы нигезендә Россия Федерациясе Кораллы Көчләренә өлешчә мобилизацияләү буенча хәрби хезмәткә чакырылган гражданнар, Татарстан Республикасында оештырылган «Алга» һәм «Тимер» батальоннарында Россия Федерациясе Кораллы Көчләрендә хәрби хезмәт үтүче гражданнар, «Үзәк» гаскәрләре төркеме берләшмәләрендә һәм хәрби частьләрендә хәрби хезмәт үтүче гражданнар, «Барс» ирекле отрядларында («илнең сугышчан армия резервы») махсус хәрби операция барышында хәрби бурычларны ирекле үтәүче гражданнар балаларына, шулай ук махсус хәрби операциядә катнашу нәтиҗәсендә һәлак булган (вафат булган) гражданнарның югарыда күрсәтелгән категорияләрендәге гаиләләргә түбәндәге төрдәге социаль ярдәм чараларын билгеләргә:»;

6 пунктны түбәндәге редакциядә бәян итәргә:

«6. Әлеге карарның 1 пунктында каралган социаль ярдәм күрсәтү чаралары түбәндәгеләргә билгеләнә дип билгеләргә:

- Россия Федерациясе Президентының «Россия Федерациясендә өлешчә мобилизация игълан итү турында» 2022 елның 21 сентябрендәге 647 номерлы Указы нигезендә, Россия Федерациясе Кораллы Көчләренә өлешчә мобилизацияләү буенча хәрби хезмәткә чакырылган гражданнарга карата – гражданның чакырылыш буенча хәрби хезмәт үтү чорына;

- Татарстан Республикасында оештырылган «Алга» һәм «Тимер» батальоннарында Россия Федерациясе Кораллы Көчләрендә хәрби хезмәт үтүче гражданнар, «Үзәк» гаскәрләре төркеме берләшмәләрендә һәм хәрби частьләрендә хәрби хезмәт үтүче гражданнарга карата – контракт гамәлдә булган срок чорына;

- «Барс» ирекле отрядларында («Илнең сугышчан армия резервы») махсус хәрби операция барышында хәрби бурычларны ирекле үтәүче гражданнарга карата - иреклеләр формированиесендә булу чорында.».

2. Әлеге карар рәсми бастырылып чыкканнан соң үз көченә керә һәм үз гамәлләрен түбәндәге мөнәсәбәтләргә тарата:

Россия Федерациясе Президентының «Россия Федерациясендә өлешчә мобилизация игълан итү турында» 2022 елның 21 сентябрендәге 647 номерлы Указы нигезендә, Россия Федерациясе Кораллы Көчләренә өлешчә мобилизацияләү буенча хәрби хезмәткә чакырылган, махсус хәрби операциядә катнашу нәтиҗәсендә һәлак булган (вафат булган) гражданнар гаиләләренә социаль ярдәм чаралары күрсәтү - 2022 елның 10 октябреннән барлыкка килгән өлешендә;

Татарстан Республикасында оештырылган «Алга» һәм «Тимер» батальоннарында Россия Федерациясе Кораллы Көчләрендә хәрби хезмәт үтүчеләр, «Үзәк» гаскәрләре төркеме берләшмәләрендә һәм хәрби частьләрендә хәрби хезмәт үтүчеләр гаиләләренә, «Барс» ирекле отрядларында («Илнең сугышчан армия резервы») махсус хәрби операция барышында хәрби бурычларны ирекле үтәүче гражданнарга, шулай ук махсус хәрби операциядә катнашу нәтиҗәсендә һәлак булган (вафат булган) гражданнарның югарыда күрсәтелгән категорияләрендәге гаиләләргә социаль ярдәм күрсәтү чаралары - 2022 елның 7 ноябреннән барлыкка килгән өлешендә.

3. Әлеге карарның үтәлешен тикшереп торуны Түбән Кама муниципаль районы Башкарма комитеты җитәкчесе урынбасары А.Г.Мәхмүтовка йөкләргә.

Җитәкче Р.Ф. Булатов